Temeljem članka 16. , u svezi s člankom 45. Statuta Javne vatrogasne postrojbe Grada Crikvenice ( u daljnjem tekstu: Postrojba), članka 54. stavak 2. Zakona o ustanovama (“Narodna novine”, broj: 76/93, 29/97, 47/99, 35/08 i 127/19), članka 32. Zakona o vatrogastvu (“Narodna novine”, broj: NN 125/19 i 114/22) te sukladno članku 26. Zakona o radu (“Narodne novine”, broj: 93/14, 127/17 i 98/19), Vatrogasno vijeće Postrojbe, dana 10. studenog 2022. godine donosi

**1.Izmjene i dopune**

**PRAVILNIKA**

**o unutarnjoj organizaciji i sistematizaciji radnih mjesta**

**u Javnoj vatrogasnoj postrojbi GRADA CRIKVENICE**

**Članak 1.**

U Pravilniku o unutarnjoj organizaciji i sistematizaciji radnih mjestau Javnoj vatrogasnoj postrojbi Grada Crikvenice ( KLASA: 030-03-01/22-02; UR.BROJ :2107-1-13/3-22-01 od 11.04.2022. godine– u daljnjem tekstu ***Pravilnik o sistematizaciji***) u članku 10. riječ „osamnaest“ zamjenjuje se riječju „devetnaest“.

**Članak 2.**

U Pravilniku o sistematizaciji iza članka 12. dodaje se novi članak **12**. **a** koji glasi:

## „Pomoćnik zapovjednika Postrojbe

(1) Potreban broj izvršitelja: 1 (jedan).

(2) Posebni uvjeti za zasnivanje radnog odnosa:

1. najmanje kratki stručni studij ili preddiplomski stručni studij u trajanju od tri godine
2. najmanje pet godina iskustva na poslovima vatrogasca s posebnim ovlastima i odgovornostima.
3. da ima posebno zdravstveno stanje i psihičku sposobnost za obavljanje vatrogasne djelatnosti što dokazuje potvrdom ovlaštene zdravstvene ustanove
4. da nije kažnjavana za kaznena djela protiv života i tijela (glava X.), kaznena djela protiv opće sigurnosti (glava XXI.), kaznena djela protiv imovine (glava XXIII.) i kaznena djela protiv službene dužnosti (glava XXVIII.), a koja su propisana Kaznenim zakonom (»Narodne novine«, br. 125/11., 144/12., 56/15., 61/15., 101/17. i 118/18.)
5. ispunjavati propisanu razinu tjelesne i motoričke sposobnosti
6. moraju imati najmanje srednju stručnu spremu vatrogasnog smjera.
7. položen stručni ispit za vatrogasce s posebnim ovlastima i odgovornostima.
8. obnašati dužnost odnosno obavljati poslove u dobi od 18 godina do 65 godina života odnosno 67 godina života ako su na mandat imenovani prije navršetka 65 godina života.
9. dozvola za upravljanje motornim vozilom „B“ kategorije.

(3) Popis i opis poslova i zadataka:

- obavlja poslove predviđene zakonom

- neposredno rukovodi i organizira rad u Postrojbi

- mijenja zamjenika zapovjednika i/ili zapovjednika u njegovoj odsutnosti

- objedinjuje i usmjerava rad smjena

- rukovodi složenijim intervencijama

- obavlja ostale poslove iz svoje nadležnosti.“

**Članak 3.**

U tablici 1. koja je sastavni dio Pravilnika o sistematizaciji, iza rednog broja 2. dodaje se redak koji se označava rednim brojem **2. a**koji glasi:

|  |  |  |
| --- | --- | --- |
| Redni broj | Grupa radnih mjesta | koeficijent |
| 2. a | Pomoćnik zapovjednika Postrojbe | 2,60 |

**Članak 4.**

Ove 1. izmjene Pravilnika o sistematizaciji stupaju na snagu osam dana nakon objave na internetskoj stranici i oglasnoj ploči JVP Grada Crikvenice.

KLASA: 030-03-01/22-02

UR.BROJ :2107-1-13/3-22-02

Crikvenica, 10.11.2022. godine

 Predsjednik Vatrogasnog vijeća

 Ivona Matošić Gašparović, mag.iur.

Ovaj Pravilnik o radu objavljen je na oglasnoj ploči i na internetskoj stranici Grada Crikvenice

dana 11. studenog 2022.g. i stupa na snagu 19. studenog 2022.g.